શીર્ષક: ઉનાકાંડના પીડિતના ખાતામાંથી 2 લાખ રૂપિયા કોણ ઉપાડી ગયું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મૃત પશુનું ચામડું ઉતારવાનું કામ કરતા પરિવારના રમેશ સરવૈયા અને તેમના પિતા તથા અન્ય યુવાનોને કથિત ગૌરક્ષકો દ્વારા મારવાનો હૃદયદ્રાવક વીડિયો વાઇરલ થતાં સમગ્ર દેશમાં ઉનાકાંડની એ ઘટનાના પડઘા પડ્યા હતા.

આ વિવાદમાં ગુજરાત સરકાર દ્વારા મળેલી સહાયની રકમ રમેશ સરવૈયાના બૅન્કના ખાતામાં જમા થઈ હતી, પરંતુ તેમાંથી સવા બે લાખ રૂપિયા કરતાં વધુની રકમ ઉપાડી લેવામાં આવી છે. 

આ અંગે પોલીસ ફરિયાદ દાખલ કરાવાઈ છે, જે મામલે હાલ તપાસ ચાલી રહી છે. આ અંગે બીબીસી ગુજરાતીએ રમેશ સરવૈયા સાથે વાત કરી. 

શું તમે આ વાંચ્યું?

રમેશે બીબીસી ગુજરાતીને જણાવ્યું, ''3જી જુલાઈથી 7મી જુલાઈ દરમિયાન મારા ખાતામાંથી કુલ 2,30,354 રૂપિયાની રકમ કોઈએ ઉપાડી લીધી હતી.” 

“આ અંગે મેં સૌરાષ્ટ્ર ગ્રામીણ બૅન્કમાં તપાસ કરી ત્યારે મને કહેવામાં આવ્યું કે, આ રકમ ATMમાંથી રોકડમાં ઉપાડવામાં આવી છે. મેં આવી કોઈ રકમ ઉપાડી નથી. એટલે પછી મેં આ અંગે પોલીસ ફરિયાદ દાખલ કરી છે.'' 

ઉનાકાંડની ઘટના બન્યા બાદ રમેશે મરેલા પશુઓની ચામડી ચીરવાનો વ્યવસાય છોડી દીધો છે. આજીવિકા રળવા તેઓ મોરબીમાં મજૂરી કરે છે.

થોડા સમય પહેલાં જ મોટા સમઢીયાળા આવેલા રમેશ જ્યારે બૅન્કમાં ગયા ત્યારે તેમને આ અંગે જાણ કરવામાં આવી હતી. 

'...કોઈએ એ પણ ઉપાડી લીધા'

પોલીસે આ મામલે ફરિયાદ દાખલ કરી લીધી છે અને આગળની કાર્યવાહી હાથ ધરી છે. 

ગીર સોમનાથ જિલ્લાના પોલીસ સુપરિન્ટેન્ડેન્ટ હિતેષ જોયસરે બીબીસી ગુજરાતીને જણાવ્યું, ''આ એક માત્ર રમેશ સરવૈયા સાથે ઘટેલી ઘટના નથી.''

“આસપાસના પંથકમાં આવા દસથી વધુ કિસ્સા નોંધાયા છે. જેમાં આ રીતે ખાતામાંથી પૈસા ઉપાડી લેવાયા હોય. આ અંગે તપાસ ચાલી રહી છે.''

રમેશના પિતા બાલુભાઈ સરવૈયા સાથે પણ બીબીસીએ આ સમગ્ર મામલે વાત કરી હતી.  

બીબીસી સાથેની વાતમાં બાલુભાઈએ જણાવ્યું, ''સરકાર દ્વારા મળેલી આર્થિક સહાયના આ પૈસા હતા. ખાતામાંથી કોઈએ એ પણ ઉપાડી લીધા.''

''છેલ્લા બે વર્ષથી અમે મૃતપશુનાં ચામડા ઊતારવાનું કામ છોડી દીધું છે. ઘરમાં આર્થિક તંગી રહે છે અને એવામાં આ ઘટના બની છે.''

ઉનાકાંડની ઘટના બન્યા બાદ ગુજરાતના કેટલાય દલિતોએ મૃત પશુઓના ચામડાનો વ્યવસાય છોડી દીધો હતો. 

ઉનાકાંડ સર્જાયો ત્યાં સુધી સરવૈયા પરિવાર પેઢીઓથી મૃત પશુના ચામડાનો વ્યવયાસ કરતો હતો. 

કફોડી આર્થિક સ્થિતિ 

પરંપરાગત વ્યવસાય છોડી દેવાને કારણે સરવૈયા પરિવાર આર્થિક તંગીનો સામનો કરી રહ્યો છે. 

બાલુભાઈ જણાવે છે, ''મૃત પશુઓના...